# Skriv et haiku-digt

I Japan skriver man haiku-digte. Det er små, korte digte, der kan rumme stor visdom. Her er et eksempel:

Små-blade lyser

nye i solens varme

Forår indeni

Reglerne for haiku er simple.

1. Digtet har 3 linier

linie 1 har 5 stavelser.

linie 2 har 7 stavelser.

linie 3 har 5 stavelser.

2. Digtet skal ikke rime.

3. Digtet skal skrives i nutid

4. Digtet skal handle om store ting som menneskelivet, troen, Gud eller lignende.

Find et roligt sted, hvor du kan sidde alene og skrive et digt. Skriv gerne mindst 3 strofer. De behøver ikke hænge sammen rent indholdsmæssigt.